สวัสดีค่ะ ก็พบกันกับภาพใหม่นะคะ เป็นภาพเกี่ยวกับสถานการณ์ที่จะทำให้เราได้เรียนรู้ถึงการไปพบแพทย์นะคะ การไปคลินิกนะคะ ว่ามีขั้นตอนอะไรบ้างนะ โดยภาพนี้มีทั้งหมดสิบเจ็ดภาพย่อยนะคะ

เราเริ่มกันที่ภาพที่หนึ่งกันก่อนเนอะ ภาพที่หนึ่งนะคะ เราเห็นผู้ชายคนหนึ่งนะคะ มีลักษณะอาการเป็นยังไงคะ ไม่ค่อยดีเลยเนอะ ดูอาการไม่ค่อยดี หน้าตาไม่มีความสุขนะคะ ดูเหมือนกับว่าเขากำลังป่วยนะ เหมือนกับว่าป่วยเป็นไข้หรืออะไรสักอย่างหนึ่งนะ ที่ทำให้เขาไม่เหมือนปกตินะคะ ผู้ชายคนนี้นะคะ เป็นผู้ชายที่มีผมสีดำใช่ไหมคะ ใส่เสื้อยืดสีฟ้าแขนสั้นนะคะ แล้วก็มือเขาเนี่ย มือข้างหนึ่ง มือข้างซ้ายใช่ไหม เขายกขึ้นมานะ มือข้างซ้ายยกขึ้นมา เหมือนจะปิดที่ปากนะ อาจจะ เขาอาจจะกำลังไอนะ หรือว่ากำลังจาม หรือว่าเขาเรียกว่าอะไร หรือว่า เหมือนกับว่า มีน้ำมูก อะไรยังเงี้ยนะคะ คือว่าหน้าตาเขาเนี่ย เขาดูไม่ดีอะ เหมือนคนป่วยนะคะ เขารู้สึกป่วยเนาะ ก็จะเห็นมีเส้นแดงๆ เนอะ เส้นแดงๆ อยู่รอบๆ หัวของเขานะ มีอยู่ เท่าไหร่อะ เกือบสิบเส้นละกันนะ ก็เป็นสัญลักษณ์แบบว่า เหมือนกับร่างกายมีความร้อนนะ รู้สึกป่วยนะคะ รู้สึกไม่สบายนะ เขาก็คงคิดว่าทำยังไงดีนะ เขาก็คิดอยู่ว่า โอ้ วันนี้ป่วยจังเลย จะทำยังไงนะคะ

ภาพที่สองนะคะ เขารู้สึกว่าเขาป่วยใช่ไหมคะ เขาก็เลยจะต้องมาหาหมอนะคะ ต้องมาให้หมอตรวจเช็คอาการนะคะ ว่าเป็นยังไงนะ ภาพที่สองเขาก็มาถึงที่คลินิกคลินิกหนึ่งนะคะ โดยหน้าตาของคลินิกเนี่ย ก็ด้านหน้าก็จะเป็นประตูกระจกใช่ไหมคะ เป็นกระจกใสนะคะ แล้วก็มีเครื่องหมายบวกนะคะ อยู่ทั้งทางด้านซ้ายและด้านขวานะคะ เป็นสัญลักษณ์บวกสีเขียวนะคะ ก็เป็นเหมือนกับสัญลักษณ์ของการรักษาพยาบาลนะคะ การปฐมพยาบาล อะไรยังงี้เนอะ แล้วก็ประตูที่คลินิกนี้นะคะ ก็เปิดได้จากตรงกลางใช่ไหมคะ เป็นประตูกระจกนะคะ สามารถเปิดเข้าเปิดออกได้จากตรงกลางนะคะ ก็ผู้ชายคนนี้ก็กำลังเปิดประตูใช่ไหมคะ ใช้มือ ใช้มืออะไร มือขวาของเขาเนี่ย เปิดประตูเข้าไปในคลินิกนะคะ กำลังจะเข้าไป ลักษณะท่าทางการเดินของเขาก็ดูป่วยมากเลยใช่ไหมคะ ก็ดูเหมือนคนเดินไม่ค่อยไหวแล้วนะ ก็กำลังจะเดินเข้าไปในคลินิกนั้นนะคะ

ภาพที่สามค่ะ ภาพที่สาม หลังจากที่เราเข้าไปแล้วเนี่ย แผนกแรกหรือสิ่งแรงที่เราจะต้องทำ ก็คือ ไปติดต่อนะคะ ที่เหมือนกับว่าเป็นแผนกติดต่อ เป็นเคาน์เตอร์ติดต่อนะคะ หรือบางครั้งก็อาจจะเป็น เหมือนกับว่าเคาน์เตอร์ประชาสัมพันธ์ อะไรยังงี้นะคะ หรือว่าสำหรับที่ติดต่อผู้ป่วยใหม่ อะไรยังงี้นะคะ ก็จะต้องเข้าไปติดต่อก่อน โดยคนที่ทำงานอยู่เนี่ย ก็เป็นพยาบาลนั้นนะคะ ก็ที่เราเห็นนะคะ จะเป็นเคาน์เตอร์นะคะ พยาบาลนั่งอยู่ในเคาน์เตอร์ใช่ไหมคะ ก็สังเกตพยาบาลคนนี้ก็เป็นผู้หญิงนะคะ แล้วก็ใส่ชุดพยาบาลนะ นั่งอยู่ด้านหลังคอมพิวเตอร์นะคะ โดยที่ด้านหน้าของพยาบาลก็มีคอมพิวเตอร์อยู่หนึ่งเครื่องนะคะ ก็จะมีหน้าจอนะ เป็นคอมพิวเตอร์แบบ เป็นจอ จอแบนนะ ดูแบบไฮเทคนิดหนึ่งนะ แล้วก็มีคีย์บอร์ดนะคะ หรือว่าแป้นพิมพ์อยู่ด้านล่างนะคะ แล้วก็เขาก็มีเครื่องแบบชุดพยาบาลนะ เขาก็ใส่หมวกนะคะ แล้วก็มีเครื่องหมายบวกอยู่ด้านบนสีแดงนะ แล้วก็กำลังนั่งพิมพ์อยู่ที่คอมพิวเตอร์นะคะ แล้วก็ด้านข้างของพยาบาลก็มีเอกสารกองอยู่เนอะ ก็เป็น เป็นพวกกระดาษเอกสารต่างๆ นะคะ กองตั้งอยู่นะคะ อยู่กองหนึ่งนะคะ อยู่ข้างๆ คอมพิวเตอร์นะคะ แล้วส่วนด้านหน้าของพยาบาลนั้นนะคะ ก็จะเป็นคนไข้นะ ที่มาติดต่อนะคะ คนไข้ที่เราพูดถึงเมื่อภาพแรกนั้นเองนะคะ เขาก็เดินมาหาพยาบาลคนนี้นะคะ เพื่อมาติดต่อนะคะ โดยสภาพเขาเรียกว่าอะไร ว่าสภาพดูแล้วก็เจ็บป่วยมากนะ รู้สึกไม่ไหวนะ ก็มาหาต้องการจะพบหมอนะคะ โดยสิ่งแรกที่จะต้องทำ ก็อาจจะต้อง เป็นการติดต่อนะคะ ตรวจชื่อนะ ก็ขอดูบัตรประชาชน อะไรยังงี้ใช่ไหมค่ะ ดูว่าเคยมีประวัติการตรวจที่ไหนบ้างนะ เคยตรวจกับที่คลินิกนี้หรือเปล่านะคะ แล้วก็ถ้ายังไม่เคยตรวจก็ต้องทำบัตร เขาเรียกว่าอะไร เหมือนกับว่าทำบัตรผู้ป่วยใหม่นะคะ หรือว่าถ้าเคยมาตรวจที่นี่แล้วเนี่ย ก็ถามคนไข้ว่าพกนะคะ พวกบัตรเก่ามาบ้างหรือเปล่านะคะ ก็จะได้เช็คประวัตินะคะ พยาบาลก็จะทำหน้าที่นะคะ โดยการพิมพ์เข้าไปนะคะ หาข้อมูลเข้าไปนะคะ ว่าคนไข้คนนี้นะคะ ได้มารักษาที่นี่นะคะ มาติดต่อที่นี่นะคะ อาจจะเป็นการค้นข้อมูลเก่าๆ ด้วยนะคะ แล้วก็ใส่ข้อมูลใหม่เข้าไปด้วยนะคะ

ภาพที่สี่นะคะ ภาพที่สี่ก็ หลังจากที่ติดต่อกับพยาบาลนะคะ ให้ข้อมูลประวัติคนป่วยเรียบร้อยแล้วนะคะ ก็มานั่งรอคิวใช่ไหมคะ อยู่ที่บริเวณนั่งรอนะคะ ที่อยู่ในคลินิกนั้นนะ ก็จะเป็นพวกที่นั่งรอ ก็จะมีเก้าอี้ให้นั่งรออยู่ค่อนข้างเยอะนะคะ แล้วก็ในที่นั้นก็จะมีคนที่นั่งรอคิวตรวจอยู่นะคะ ในภาพที่เราเห็นนี้ก็มีคนนั่งอยู่สามคนนะคะ แล้วก็มีเก้าอี้อยู่เท่าไหร่ สี่ห้าตัวเนอะ มีตัวซ้ายสุดมองไม่เห็นนะ เห็นนิดเดียวนะคะ เรียกว่ามีเก้าอี้อยู่สี่ตัวละกัน แล้วก็มีคนนั่งอยู่สามคนนะคะ คนแรกเป็นผู้ชายนะ ดูเหมือนแขนเขาหักนะคะ แขนขวาเขาหัก แขนขวาเขาใส่เฝือกอยู่นะคะ เขาก็อาจจะมาตรวจดูอาการ หรือว่าอาจจะต้องมาแกะเฝือกอะไรก็ว่าไปนะคะ เป็นผู้ชายที่มีผมค่อนข้างน้อยนะคะ นั่งรอแบบหน้าตาเครียดเลยทีเดียว หรือว่าอาจจะรอนานแล้วตั้งแต่เช้านะคะ ใส่เสื้อยืดคอแหลมสีขาวแขนสั้น แล้วก็กางเกงขายาวสีเหลืองนะคะ นั่งรอหมออยู่นะคะ ส่วนคนที่สองที่นั่งติดกับผู้ชายที่ใส่เฝือกนะคะ เราก็ไม่รู้เขาเป็นอะไรเนาะ เพราะว่าในภาพก็ไม่ได้แสดงอาการ เขาอาจจะมาตรวจเฉยๆ นะ อาจจะมีความผิดปกติอยู่ภายในก็ได้นะ อาจจะรู้สึกปวดท้อง ปวดขา ปวดหัว อะไรยังงี้ก็ได้นะคะ โดยที่เรามองไม่เห็นภายนอกนะคะ เขาก็นั่งรอหมออยู่เหมือนกันนะคะ ส่วนเก้าอี้ที่สามนั้นก็ว่างใช่ไหมคะ ไม่มีใครนั่งนะคะ แล้วก็คนที่เราจะพูดถึงเนี่ย ก็คือผู้ชายที่ใส่เสื้อสีฟ้าเนอะ เขานั่งรออยู่ที่เก้าอี้ตัวสุดท้ายนะคะ แล้วเขาก็นั่งนะ เอามือวางอยู่ที่หน้าตักของเขานะคะ แล้วก็สภาพอิดโรยนะ เหมือนกับว่าไม่ไหวแล้ว ป่วยมาก อะไรยังงี้ แล้วก็เอียงคอ คือคอก็ตั้งไม่ได้แล้วใช่ไหม รู้สึกป่วย รู้สึกแย่ อาการไม่ค่อยดี อะไรยังงี้นะคะ

ภาพที่ห้าค่ะ ภาพที่ห้าก็เห็นนะคะ ภาพนี้ก็คือคนเดิมเนอะ ผู้ชายเสื้อฟ้าก็นั่งรอหมออยู่นะคะ คนเดิมนั่งรออยู่ แล้วก็มีคนเพิ่มมาอีกคนหนึ่ง ก็คือคุณหมอใช่ไหมคะ ผู้ชายคนที่ยืนอยู่นะคะ ก็เป็นผู้ชายใส่แว่นนะคะ ผมดำ ผมสั้นนะคะ อาจจะมีผมหงอกด้วยเล็กน้อยนะ หมออาจจะมีอายุแล้วนะคะ แล้วก็หมอเนี่ย ก็แต่งชุดแบบ เขาเรียกว่าอะไรอะ มีเสื้อคลุมนะคะ สีขาวแขนยาวนะคะ ก็เป็นเหมือนกับว่าชุด ชุดหมออะไรยังงี้เนอะ เรียกว่าชุดหมอก็ได้ แล้วก็ด้านในของชุดคลุมนั้นก็จะเป็นชุดเรียบร้อยนะ ก็จะเป็นเสื้อเชิ้ตนะ แล้วก็มีผูกเน็คไทด้วยนะคะ สีเขียวนะคะ ก็หมอก็จะใส่ชุดเสื้อคลุมสีขาวนะคะ ก็แขนยาว ก็เหมือนกับว่ากันเชื่อโรค กันอะไรยังงี้ด้วยนะคะ หมอก็จะถือแฟ้มเนอะ เหมือนกับว่าเป็นแฟ้มเอกสารหรือแฟ้มรายชื่อ อะไรยังงี้นะคะ หมอก็ถืออยู่ที่อกนะคะ แล้วก็ที่คอของหมอเนี่ย ก็เหมือนกับว่าห้อยหูฟังคนไข้นะ เป็นหูฟังสำหรับฟังคนไข้ เอาไว้แบบตรวจอัตราการเต้นของหัวใจ ไรยังงี้ใช่ไหมคะ เอาไว้วัดชีพจรไว้ ฟังการเต้นของหัวใจเนอะว่า เต้นเร็วเต้นช้าอะไรไปไหมนะคะ ก็หมอคนนี้นะก็เดินออกมานะคะ แล้วก็ ยังไงอะ ยกมือขวาขึ้นหา แล้วก็เหมือนกับชี้นิ้ว ชูนิ้วชี้ขึ้นนะ เหมือนกับว่าจะเรียกชื่อใครสักคนหนึ่งใช่ไหมคะ ที่จะเป็นคิวต่อไป ยกตัวอย่างเขาอาจจะเรียกว่า คุณสมชาย เทพพิทักษ์ อะไรยังงี้ก็ได้เนอะ ก็เรียกสมชาย สมชายก็ สมมุติว่าคนเสื้อฟ้าชื่อสมชาย ก็ โอเค ผมเอง อะไรยังงี้ใช่ไหม เขาก็ โอ๊ะ ใช่ถึงตาฉันแล้ว ถึงคิวฉันแล้ว เขาก็เลยรู้สึกตัว เหมือนกับว่าคอเขาก็ตั้งตรงขึ้นมาใช่ไหม อ้อ ถึงคิวฉันแล้ว อะไรยังเงี้ยนะ เขาก็ตั้งตรงขึ้นมา แล้วก็จะเข้าไปพบหมอ

ภาพที่หกค่ะ นะ ภาพที่หกเนอะ ก็ภาพนี้ก็คือเข้าไปในห้องแล้วใช่ไหมคะ ก็จะเหมือนกับห้องตรวจนะ ในห้องตรวจก็จะเป็นห้องเล็กๆ นะคะ ก็ถ้าคนที่เคยไปตรวจก็อาจจะนึกภาพได้นะ ก็จะเป็นห้องเล็กๆ ที่มีอุปกรณ์ไม่มากเนอะ เป็นแบบห้องตรวจขั้นพื้นฐานนะคะ ก็เข้าไปก็จะมีโต๊ะนะ โต๊ะทำงานของคุณหมอใช่ไหมคะ แล้วก็จะมีเก้าอี้ให้คนไข้นั่งนะคะ ในภาพก็ คุณหมอก็นั่งอยู่นะคะ บนเก้าอี้นะคะ แล้วด้านหน้าของหมอก็เป็นโต๊ะหนึ่งตัวนะคะ แล้วก็ด้านหลังโต๊ะตัวนั้นก็เป็นคนไข้ที่นั่งอยู่บนเก้าอี้หนึ่งตัวเนอะ แล้วก็หมอก็นั่งลงนะคะ แล้วก็บนโต๊ะก็จะมี เป็นเอกสารนะ หรือว่าเป็นประวัติคนไข้นะคะ ที่หมอจะต้องเขียน หรือว่าจดรายละเอียดลงไปนะคะ ในเรื่องของการตรวจคนไข้คนนี้นะคะ ก็ในภาพก็อาจจะมีการพูดคุยกันเล็กน้อยเนอะ ว่าตรวจสอบประวัตินะคะ ว่าเป็นอะไร เป็นอะไร ทำอะไรมานะคะ ทำไมรู้สึกเจ็บป่วยยังไง ไรยังงี้ ต้องมีการติดต่อสอบถามกัน

ภาพที่เจ็ดค่ะ ภาพที่เจ็ดนะคะ ก็หลังจากที่พูดคุยเล็กน้อยแล้วใช่ไหมคะ ตรวจสอบประวัติกันเล็กน้อยแล้วนะคะ หมอก็ใช้ที่วัดความดันนะคะ ที่วัดความดัน เห็นในภาพเนอะ ก็จะเป็น เขาเรียกว่าอะไรอะ เอาเป็น เหมือนกับว่าลมนะ เอาเป็นที่เป่าลมนะ เป็นที่เป่าลม ลักษณะเป็นที่เป่าลม ก็เอามาสวมที่แขนข้างใดข้างหนึ่งนะคะ ที่เราจะวัดความดันนะคะ เอามาสวมไว้ที่บริเวณต้นแขนนะคะ แล้วก็หมอก็จะบีบนะ เป็นการใส่ลมนะคะ ใส่ลม หมอก็จะใช้มืออีกข้างหนึ่งเนี่ย บีบลมนะคะ สังเกตที่มือของหมอใช่ไหมคะ มือของหมอเนี่ย ข้างหนึ่งจะบีบลมนะคะ อีกข้างหนึ่งก็เหมือนจะจับตัวไอมิเตอร์นะคะ ตัวมิเตอร์ที่มีเข็ม เข็มวัดนะ ที่บอกระดับความดันนะคะ หมอก็จะบีบไปด้วยนะคะ แล้วก็ดูระดับความดันของหัวใจ ของอะไร ของการเต้นของหัวใจ หรือของกล้ามเนื้อ อะไรยังงี้นะคะ ก็หมอก็จับ แล้วก็บีบ แล้วก็บีบๆๆ จนสุด แล้วก็ปล่อยใช่ไหมคะ แล้วก็ดูความดันนะคะ โดยความดันก็จะสามารถดูได้จากไอตัวเข็มชี้นะคะ เข็มใช้หรือตัวมิเตอร์นั้นนั่นเองนะคะ

ภาพที่แปดค่ะ ภาพที่แปด หลังจากเช็คความดันแล้วนะคะ คราวนี้คุณหมอก็วัดไข้ของคนไข้นะคะ โดยคุณหมอก็ใส่นะคะ ปรอทวัดไข้นะคะ ใส่เข้าไปในปากของคนไข้นะคะ โดยทั่วไปก็จะสอดไว้ใต้ลิ้นใช่ไหมคะ ก็แล้วก็จะดูว่าร่างกายเนี่ย มีความร้อนอยู่ในระดับไหนนะคะ ก็ในภาพเราก็เห็น น่าจะสามสิบแปดเนอะ ก็โชว์ว่าเป็นสามสิบแปดองศานะ ความร้อนภายในร่างกายสามสิบแปดองศา ก็ถือว่าค่อนข้างสูงเลยทีเดียว ก็แสดงว่ามีไข้นะคะ ก็ในภาพก็หน้าตาก็ยังป่วยอยู่เนอะ แล้วก็อมปรอทวัดไข้อยู่นะคะ ก็ต้องอมสักระยะเวลาหนึ่งนะคะ เพื่อที่ให้อุณหภูมินั้นคงที่นะ ที่ปรอทวัดไข้ แล้วก็เช็คดูนะคะ หมอก็เอาวัดเข้าไป ก็บอกว่า โอเค สามสิบแปดองศา โอเค สูงมากเลยนะ อาจจะต้องพักผ่อน อะไรยังไงนะคะ หมอก็อาจจะให้แนะนำอีกทีหนึ่ง

ภาพที่เก้าค่ะ ภาพที่เก้า ขั้นตอนต่อไปนะคะ คุณหมอก็เชิญคนไข้นะคะ ไป เหมือนกับว่าไปนั่งอยู่ที่เตียงนะ ก็จะมีเตียงสำหรับตรวจคนไข้นะคะ ก็ให้คนไข้ถอดเสื้อใช่ไหมคะ ถอดเสื้อออกนะ คนไข้ก็ถอดเสื้อสีฟ้าออก แล้วก็นั่งหันหลังให้กับคุณหมอใช่ไหมคะ แล้วคุณหมอก็วัด เขาเรียกว่าอะไรอะ เหมือนก็วัดอัตราการเต้นนะคะ ของหัวใจ ของเส้นเลือด หรือว่าของอะไรก็ตามนะ ที่หมอเขาอยากจะวัดนะคะ เขาก็[ใส่]หูฟังนะคะ ใส่หูฟังนะ แล้วก็เอาตัวอีกข้างหนึ่งเอาไปแนบที่ลำตัวด้านหลังนะคะ ของคนไข้นะคะ เพื่อฟังการเต้นนะคะ ของหัวใจ หรือว่าของอะไร ของร่างกาย ของอะไรยังเงี้ยนะคะ หมอก็ฟังนะคะ แล้วก็หมอก็ทำหน้าแบบว่านึกคิดอะไรไป แล้วก็คำนวณอะไรไปของหมอนะคะ ก็คนไข้ก็นั่งอยู่บนเตียงนะคะ แล้วก็หมอก็ตรวจไปนะคะ โดยใช้ เขาเรียกว่าอะไร หูฟังสำหรับตรวจคนไข้

ภาพที่สิบค่ะ ภาพที่สิบ ขั้นตอนต่อไปนะคะ หมอก็นะคะ ทำการเจาะเลือดนะ โดยก่อนเจาะเลือดเนี่ย ก็ เขาก็มีการเช็ด เขาเรียกว่าเช็ดแอลกอฮอล์ก่อนนะคะ เพื่อทำความสะอาดแขนก่อนนะคะ หมอต้องการจะเจาะเลือดที่แขนของคนไข้นะคะ เขาก็เลยให้คนไข้เนี่ย วางแขนลงนะคะ มีบนที่ ที่วางแขนนะคะ ที่เตรียมไว้นะคะ แล้วก็หมอก็เริ่มด้วยการฉีดแอลกอฮอล์ลงไปที่ข้อพับของคนไข้นะคะ ฉีดแอลกอฮอล์ แอลกอฮอล์นี้อยู่ในรูปของสเปรย์ใช่ไหม อยู่ในขวด ขวดนะคะ แล้วเขาก็ฉีดออกมา เป็นเหมือนกับว่าเป็นสเปรย์ออกมานะคะ แล้วก็มืออีกข้างหนึ่งของหมอเนี่ย ก็มีสำลีใช่ไหมคะ เพราะว่าเวลาฉีดสเปรย์ หรือฉีดน้ำแอลกอฮอล์ออกมาเนี่ย มันก็จะแชะๆ เปียกๆ ใช่ไหมคะ แล้วก็หมอก็จะใช้สำลีนั้นนะ เช็ดให้แห้งนะคะ เป็นการทำความสะอาดแขนนะคะ จะได้ไม่มีเชื่อโรค ติดเชื่อโรคเข้าไปนะคะ หมอก็ทำการเช็ดความสะอาด ทำความสะอาดข้อพับแขนนะคะ

ภาพที่สิบเอ็ดค่ะ หลังจากทำความสะอาดเสร็จแล้วใช่ไหมคะ หมอก็สังเกต ภาพนี้เราเห็นหมอใส่ถุงมือสีเขียวด้วยนะ แต่ใส่ข้างเดียวนะคะ ก็เป็นการ เหมือนกับว่า เขาเรียกว่าอะไรอะ ก็ป้องกันนะคะ ป้องกันเชื่อโรคนะ เข้าสู่ทั้งคนไข้ด้วย แล้วก็มาเข้าสู่คุณหมอด้วยใช่ไหมคะ หมอก็ใช้เข็มฉีดยานะคะ สังเกตเข็มฉีดยานะคะ ก็ประกอบไปด้วยหลอดฉีดยา แล้วก็เข็มนะคะ ก็ในที่นี้ก็หมอก็จิ้มเข็มฉีดยาลงไปที่ข้อพับนะคะ ของคนไข้ใช่ไหมคะ แล้วก็เจาะเลือดคนไข้ใช่ไหมคะ ขั้นตอนนี้เราเรียกว่าการเจาะเลือดคนไข้นะคะ ก็คือว่าเอาเข็มจิ้มเข้าไปในข้อพับนะคะ แล้วก็เจาะเลือดออกมา โดยการเจาะเนี่ย ก็คือเป็นการดูดนะ ดูดเอาเลือดเข้ามาในหลอดของหลอดฉีดยานะคะ โดยเลือดก็จะผ่านจากเข็มฉีดยาเข้าสู่หลอดฉีดยาใช่ไหมคะ หมอก็จะค่อยๆ ดึงหลอดฉีดยานะคะ ดึงขึ้นมานะคะ ดึงขึ้นมาจนเลือดเข้ามาแบบเกือบเต็มหลอด ไรยังงี้นะคะ เพราะว่าจะต้องเอามาใช้ในการตรวจผลใช่ไหมคะ ในขั้นตอนนี้เราก็เรียกว่าการเจาะเลือดนะคะ โดยการเอาเลือดนะคะ ใส่เข้าไปในหลอดฉีดยานะคะ

ภาพที่สิบสองค่ะ ภาพที่สิบสองก็ หลังจากที่ตรวจอะไรเรียบร้อยแล้วนะคะ ก็ไม่เชิงตรวจนะ หมายถึงว่าทำการเช็คร่างกายเบื้องต้นแล้วนะคะ หมอก็นั่งคุยกับคนไข้อีกครั้งหนึ่งนะคะ ก็คนไข้ก็ใส่เสื้อผ้า ใส่อะไรเรียบร้อยแล้วนะคะ ก็นั่งคุยเหมือนเดิม นั่งอยู่ที่โต๊ะทำงานของหมอใช่ไหมคะ แล้วก็หมอก็มีกระดาษนะคะ หรือว่ามีเอกสารใช่ไหมคะ หมอก็ถือปากกานะคะ ในมือขวานะ แล้วก็เขียนๆๆๆ อะไรไปนะคะ ก็จะมีพูดคุยกันด้วย หรือว่าให้คำแนะนำกับคนไข้ด้วยนะคะ ในขั้นตอนนี้

ภาพที่สิบสามค่ะ ภาพที่สิบสาม หลังจากเสร็จเรียบร้อยแล้วใช่ไหมคะ ก็พบหมอเสร็จเรียบร้อยแล้ว ก็ออกมาพบกับพยาบาลคนเดิมนะคะ ที่เขาติดต่อไว้ในช่วงแรกนะคะ ก็มาพบกับพยาบาลคนเดิม ก็พยาบาลก็เหมือนกับบอกว่า อีกสองวันเนอะ อีกสองวันให้กลับมาหาหมอใหม่นะคะ เพราะว่าจะได้แจ้งผลการตรวจนะคะ เพราะว่าเลือดที่เจาะไปใช่ไหมคะ ก็ยังไม่ได้ตรวจโดยทันที ต้องส่งเข้าห้องแลป หรือว่าเข้าไปเช็ค เข้าไปตรวจดูก่อนนะคะ ว่าเป็นอะไรนะคะ ป่วยมากไหม เกิดอะไรขึ้นนะคะ เขาบอกว่า อีกสองวันนะ พยาบาล ตอนนี้พยาบาลยืนขึ้นนะ ไม่ได้นั่งอีกแล้ว พยาบาลก็ชูนิ้วสองนิ้วนะคะ แล้วก็บอกผู้ป่วย บอกว่า ผู้ป่วยค่ะ นะ อีกสองวันมาที่คลินิกนี้ใหม่ได้ไหม จะได้มาแจ้งผลการตรวจ แล้วก็รับยาอะไรไปด้วยนะคะ แล้วก็คนไข้ก็ โอเคนะคะ เข้าใจ แล้วก็กลับบ้านไป

ภาพที่สิบสี่นะคะ เขาก็ออกมาจากคลินิกแล้วใช่ไหมคะ แต่ภาพที่สิบสี่นี่ เขากำลังเข้าไปที่ร้านขายยานะคะ โดยหน้าตาของร้านขายยาก็เป็นประตูกระจกใช่ไหมคะ สองบานเชื่อมกันนะคะ แล้วก็มีหน้าต่างที่เป็นกระจกด้วยนะคะ แล้วก็ด้านบนนะคะ ก็จะมีป้ายคำว่าร้านขายยานะ แล้วก็ธงนะคะ ผืนสีขาวนะคะ แล้วก็มีเครื่องหมายบวกสีเขียวนะคะ ก็เป็นสัญลักษณ์ของการพยาบาลอะไรยังงี้นะคะ การรักษาอะไรยังงี้นะคะ ก็ผู้ชายคนนี้ก็กำลังจะเดินเข้าไปที่ร้านขายยานะคะ เขาก็กำลังจะเดินเข้าไป

ภาพที่สิบห้าค่ะ หลังจากที่เขาเข้ามาที่ร้านขายยาแล้วใช่ไหมคะ เขาก็มาเจอกับเภสัชคนหนึ่งนะคะ ก็เภสัชคนนี้ก็ หรือเรียกได้ว่าเป็นคนขายยา คนจัดยานะคะ ที่อยู่ในร้านยานั่นเองนะคะ ก็คนไข้นะ หรือว่าเรียกว่าคนซื้อยาละกันนะ ก็เขาก็มาที่ร้านขายยานะคะ แล้วในมือของเขาเนี่ย ก็เหมือนกับว่ามีใบที่เขียนรายการนะคะ รายการยาที่ต้องการนะคะ ว่าต้องการยาอะไรบ้างนะคะ อาจจะได้มาจากที่โรงพยาบาลนะคะ [...]ได้มาจากที่คลินิกนะคะ แล้วที่คลินิกก็ให้มาซื้อยาเองนะคะ แล้วก็จะมีรายการว่าควรจะต้องกินยาอะไรบ้างนะ เขาก็ถือใบรายการสั่งยามานะคะ เอามาให้เภสัชนะคะ เพื่อให้เภสัชช่วยจัดยาให้เนอะ เขาก็ ในมือของเขาก็มีใบกระดาษที่มีรายละเอียดเกี่ยวกับยานะคะ เขาก็ยื่นให้กับเภสัชนะคะ แล้วก็เภสัชก็รับไว้นะคะ ก็เภสัชในรูปนี้ก็เป็นผู้หญิงนะคะ ผมพองๆ ผมสั้น พองๆ หน่อยนะคะ แล้วก็ไว้ผมหน้าม้า แล้วก็ใส่ชุด มันก็ไม่ใช่ชุดหมอเนอะ แต่ก็เป็นเสื้อคลุมสีขาวแขนสั้นนะคะ ก็เหมือนกับว่าเป็นชุดสีขาวนะคะ ซึ่งมันเป็นสัญลักษณ์ของความสะอาดไรยังงี้นะคะ หรือว่าเป็นสัญลักษณ์ของภายในโรงพยาบาลด้วยนะคะ แล้วก็ในใต้เสื้อคลุมสีขาวคนนี้ก็จะเป็น มีเสื้อสีชมพูอยู่นะคะ ก็เป็นเสื้อที่เขาใส่ทั่วไปนะคะ คือจริงๆ แล้วก็ใส่ชุดอะไรก็ได้นะคะ แล้วหลังจากนั้นก็มาใส่เสื้อคลุมทับเข้าไปอีกทีหนึ่ง ก็จะดูเรียบร้อยมากขึ้นนะคะ ก็เภสัชคนนี้ก็กำลังจะเตรียมจัดยาให้กับคนที่มาซื้อนะคะ

ภาพที่สิบหกค่ะ ภาพที่สิบหก หลังจากที่ได้ใบที่จะจัดยาแล้วใช่ไหมคะ เขาก็จัดยามาให้นะคะ เภสัชคนนี้ หรือว่าคนขายยานะคะ ก็จัดยามาให้หนึ่งขวดใหญ่เลยนะคะ ก็เป็นยาเม็ดใหญ่หนึ่งขวดใหญ่เลยนะคะ ก็เอาส่งให้ลูกค้านะคะ หรือคนที่มาซื้อยานะคะ หรือว่าคนป่วยที่กำลังมาซื้อยานะคะ ส่งให้ แล้วก็คนที่ซื้อก็ยังไงคะ หน้าตาดูมีความหวัง เหมือนกับว่า โอโห ใกล้จะหายแล้ว ถ้าได้กินยา อะไรยังงี้เนอะ เขาก็ซื้อยานะคะ จ่ายตังค์ไปนะคะ

ภาพที่สิบเจ็ดค่ะ ภาพนี้นะคะ ก็หลังจากที่เขาได้ยามาแล้วเนอะ เขาก็อาจจะกลับมาที่บ้านนะคะ มาดูมาศึกษารายละเอียดของยานะคะ ก็ยาแต่ละชนิดเนี่ย ก็จะมีการกินเวลานะคะ ความบ่อยอะไรยังงี้นะคะ ในการกินก็แตกต่างกันไปนะคะ ส่วนยาของเขาเนี่ย ที่เขาได้มาเนี่ย ก็จะเป็นยาที่จะต้องกินทั้งหมดสามเวลานะคะ โดยเวลาแรกเนี่ย ก็เช้าหน่อยนะ ตั้งแต่เจ็ดโมงเช้านะคะ แล้วก็เวลาที่สองก็คือเป็นตอนเที่ยงนะคะ แล้วก็เวลาสุดท้ายก็คือตอนหกโมงเย็นนะคะ ก็ต้องกินสามเวลาต่อหนึ่งวันนะคะ อาจจะต้องกินแล้วแต่นะคะ อาจจะเป็นกินจนกว่าจะหาย หรือว่ากินเจ็ดวัน กินห้าวัน อะไรยังงี้เนอะ ถ้าอาการไม่ดีขึ้นก็ต้องเปลี่ยนยาตัวใหม่ อะไรยังงี้นะคะ อันนี้ก็แล้วแต่ที่เภสัชเขาจะแนะนำมานะคะ

ค่ะ สำหรับภาพนี้นะคะ ก็มีรายละเอียดเพียงเท่านี้นะคะ ก็ในการไปหาหมอ เหมือนกับว่าเป็นในการไปหาหมอ มีขั้นตอนอะไรบ้างนะคะ แล้วก็มีการไปรับยานะคะ การติดต่อกับโรงพยาบาล การติดต่อกับคลินิกนะคะ แล้วก็การกินยา กินช่วงเวลาไหนนะคะ หวังว่าจะมีประโยชน์กับทุกคนนะคะ เอาไว้เจอกันโอกาสหน้านะคะ ในภาพต่อๆ ไป สวัสดีค่ะ